ലൂപ്പ് ലപേട്ട

ആകാശ് ഭാട്ടിയ സംവിധാനം ചെയ്ത് 2022 ൽ പുറത്തിറങ്ങിയ ഹിന്ദി ഭാഷാ കോമഡി ത്രില്ലർ ചിത്രമാണ് ലൂപ്പ് ലപേട്ട. സോണി പിക്‌ചേഴ്‌സ് ഫിലിംസ് ഇന്ത്യ, എലിപ്‌സിസ് എന്റർടൈൻമെന്റ്, ആയുഷ് മഹേശ്വരി എന്നിവർ സംയുക്തമായാണ് ഈ ചിത്രം നിർമ്മിച്ചത്.  തപ്‌സി പന്നു, താഹിർ രാജ് ഭാസിൻ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്.    ജർമ്മൻ ചിത്രമായ റൺ ലോല റണ്ണിന്റെ ഔദ്യോഗിക ഇന്ത്യൻ പതിപ്പാണ് ഈ ചിത്രം.   ചിത്രം 2022 ഫെബ്രുവരി 4 ന് നെറ്റ്ഫ്ലിക്സിൽ പ്രദർശിപ്പിച്ചു. 

 കഥാസാരം 
കാൽമുട്ടിനേറ്റ പരുക്ക് മൂലം കരിയർ നശിച്ച ഒരു മികച്ച ട്രാക്ക് ആൻഡ് ഫീൽഡ് അത്‌ലറ്റാണ് സാവിനി ബോർകർ "സാവി". ആശുപത്രിയിൽ ശസ്ത്രക്രിയ കഴിഞ്ഞ് സുഖം പ്രാപിക്കുന്നതിനിടയിൽ, അവൾ ആത്മഹത്യ ചെയ്യാൻ തീരുമാനിക്കുന്നു, എന്നാൽ സത്യജിത്ത് ആ ആത്മഹത്യ തടഞ്ഞു. അവർ തമ്മിൽ പ്രണയത്തിലാകുകയും ഒരുമിച്ച് താമസിക്കാനാരംഭിക്കുകയും ചെയ്യുന്നു. എന്നാൽ അത് സവിയുടെ പിതാവ് അതുൽ അംഗീകരിക്കുന്നില്ല. ഒരു ദിവസം, ഒരു വിലാസത്തിൽ ഒരു പാക്കേജ് (മയക്കുമരുന്ന് എന്ന് സൂചിപ്പിക്കപ്പെടുന്നു) എത്തിച്ച് 80 മിനിറ്റിനുള്ളിൽ ₹ 5,000,000 വാങ്ങിവരാൻ  ബോസ് വിക്ടർ സത്യയെ ചുമതലപ്പെടുത്തുന്നു. സത്യ പാക്കേജ് കൊടുക്കുകയും പണം വാങ്ങുകയും ചെയ്യുന്നു. ഈ പണവുമായി ചൂതാട്ടം നടത്താൻ സത്യ തീരുമാനിക്കുന്നു. അതിനായി ഒരു കാസിനോയിലേക്ക് പോകുമ്പോൾ ബസിൽ വച്ച് പണമടങ്ങിയ ബാഗ് നഷ്ടപ്പെടുകയും ചെയ്യുന്നു. വിക്ടറിന്റെ പണം തിരികെ നൽകിയില്ലെങ്കിൽ തന്റെ ജീവൻ അപകടത്തിലാണെന്ന് മനസ്സിലാക്കിയ സത്യ പരിഭ്രാന്തിയോടെ സാവിയെ വിളിച്ചു. താൻ ഗർഭിണിയാണെന്നറിഞ്ഞ സാവി, അച്ഛനോട് പണം ചോദിക്കാൻ തീരുമാനിക്കുന്നു.

 അഭിനേതാക്കൾ 

 സവിന ബോർക്കർ അഥവാ സവി - തപ്‌സി പന്നു
 സത്യജീത് അഥവാ സത്യ - താഹിർ രാജ് ഭാസിൻ
 വിക്ടർ - ദിബ്യേന്ദു ഭട്ടാചാര്യ 
 ജൂലിയ - ശ്രേയ ധന്വന്തരി 
 ശ്രീ മാമലേഷ് ചരൺ ചദ്ദാജി - രാജേന്ദ്ര ചൗള
 അതുൽ ബോർക്കർ - കെ സി ശങ്കർ
 അപ്പു -മണിക് പാപ്‌നേജ
 ഗപ്പു -രാഘവ് രാജ് കക്കർ
 ഡേവിഡ് കൊളാക്കോ - ഭൂപേഷ് ബന്ദേക്കർ
 ജേക്കബ് - സമീർ കെവിൻ റോയ്
  റോബർട്ട് - അലിസ്റ്റാർ ബെന്നിസ്
 യഷ് - വരുൺ പാണ്ഡെ

 ചിത്രീകരണം 
ചിത്രത്തിന്റെ പ്രധാന ചിത്രീകരണം 2020 നവംബറിൽ ആരംഭിച്ച്  ഫെബ്രുവരിയിൽ അവസാനിച്ചു. യഷ് ഖന്നയും സൗമിത് ദേശ്പാണ്ഡെയുമാണ് ചിത്രീകരണത്തിന്റെ മുഴുവൻ ഛായാഗ്രഹണം നിർവ്വഹിച്ചത്.

 ശബ്ദട്രാക്ക് 

സിദ്ധാന്ത് മാഗോ, മായങ്ക് മെഹ്‌റ, സന്താനു ഘട്ടക്, രാഹുൽ പൈസ്, നരിമാൻ ഖംബത എന്നിവർ ചേർന്നാണ് ഈ ചിത്രത്തിലെ ഗാനങ്ങൾക്ക് ഈണം പകർന്നിരിക്കുന്നത്. സിദ്ധാന്ത് മാഗോ, സന്താനു ഘട്ടക്, സിദ്ധാന്ത് കൗശൽ എന്നിവരാണ് ഗാനരചയിതാക്കൾ. 

പശ്ചാത്തലസംഗീതം ഒരുക്കിയിരിക്കുന്നത് രാഹുൽ പൈസും നരിമാൻ ഖംബതയുമാണ് (ദി ജാംറൂം).

 അവലംബങ്ങൾ 

 പുറത്തേക്കുള്ള കണ്ണികൾ 



വർഗ്ഗം:ഹിന്ദി ചലച്ചിത്രങ്ങൾ
വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
Category:Articles with hAudio microformats
Category:Album infoboxes lacking a cover
Category:Album articles lacking alt text for covers
Category:Articles with hAudio microformats